Plantilla Discussió:Viquipèdies

message: --Catalaalatac (Parlem-ne)  19:24, 16 oct 2010 (CEST)

message: Com que la majoria de les Viquipèdies petites no tenen article, jo crec que deixaria la plantilla de navegació només per les grans, les de més de 100 000 articles, per exemple. Pau Cabot · Discussió 22:30, 5 març 2011 (CET)
replies: text: A més, és un plantilla que indueix a la confusió ja que ara mateix té enllaços a articles enciclopèdics i a pàgines del projecte mesclades i on al lector li és molt difícil de dir si l'enllaç apunta a un o a un altre lloc. Pau Cabot · Discussió 10:24, 12 març 2011 (CET)
replies: text: : Per començar, elimin les de menys de 10 000 articles (o les que consten com a tals a la plantilla, vaja). Pau Cabot · Discussió 08:45, 28 des 2011 (CET)
replies: text: :: Llev també les de menys de 50 000 articles. Així, ens estalviam els enllaços a l'espai de noms Viquipèdia que embullarien el personal. Només suprimesc dos enllaços a l'espai de noms principal: Viquipèdia en aragonès i Viquipèdia en gal·lès, que ara mateix estan per sobre els 30 000 articles. Pau Cabot · Discussió 09:19, 28 des 2011 (CET)
replies: text: ::: S'han actualitzat les dades i ja hi tenim moltes edicions més que superen els 50 000 articles. Propòs també eliminar els enllaços a versions de més de 50 000 articles. Dels 18 enllaços, 14 estan en vermell (i potser no hi haurien d'estar: algunes d'elles ja s'han mogut a Viquipèdia:Llista de Viquipèdies), dos en blau i tenen el cartell de  (estonià i grec) i dos més amb article i l'avís de FVA (llatí i gallec). Pau Cabot · Discussió 18:27, 23 març 2012 (CET)
replies: text: ::::  Pau Cabot · Discussió 16:53, 11 abr 2012 (CEST)
replies: text: ::::: Arran de l'afegit de nou de les Viquipèdies petites (quasi totes en vermell), deman en aquest debat la presència de . Pau Cabot · Discussió 17:28, 3 abr 2014 (CEST)
replies: text: :::::: Com podeu veure no solament he afegit les Viquipèdies de més de 50.000 articles sinó que he refet el format intern.

text: :::::: Del que es discuteix: A mi em sembla que hi posaria totes les Viquipèdies (com en la plantilla anglesa): 1. En estar ordenades no crec que indueixin a la confusió ni "embullin el personal" (el lector, a la que ho hagi provat una vegada, s'adonarà de que es tracta!). 2. Dóna a la Viquipèdia una visió de major universalitat, ja que: Només són "importants" les Viquipèdies de més articles?. Així desperta la sana curiositat de veure com és el portal de, posem pel cas, la Viquipèdia en marathi (en clicar l'enllaç entre parèntesi, encara que no existeixi l'article corresponent sobre la Viquipèdia en marthi). Jmarchn (disc.) 22:42, 3 abr 2014 (CEST)
replies: text: :::::::No sé si hi ha viquipèdies menys importants, però n'hi ha de menys admissibles. Fins i tot n'hi ha algunes que se'ls ha esborrat l'article. Aleshores, en una plantilla de navegació, que serveix per navegar entre els articles, no cal que hi hagi enllaços vermells cap a articles que, si es creessin, s'esborrarien. Aleshores, podem treure els enllaços de la plantilla, podem treure'n les viquipèdies que no tinguin referències, o podem treure'n les viquipèdies petites, que ve a ser aproximadament el mateix.--Pere prlpz (disc.) 23:20, 3 abr 2014 (CEST)
replies: text: :::::::: Sobre el fons: d'acord amb en Pere. Sobre la forma: després del que s'havia comentat a la discussió, crec que no procedia fer aquest canvi sense almanco comentar-ho en aquesta discussió. Pau Cabot · Discussió 06:51, 4 abr 2014 (CEST)
replies: text: ::::::::: Pere, si tens clar que hi han viquipèdies inacceptables, seria bo que no figuressin. Però si són acceptables haurien de ser-hi encara que actualment tinguessin pocs articles publicats, per tant el nombre d'articles no hauria de ser un criteri d'acceptabilitat d'una viquipèdia. Pere, quan parles de admissibles s'està referint als articles i no a les viquipèdies. Jmarchn (disc.) 18:21, 5 abr 2014 (CEST)
replies: text: ::::::::::Sí, el que són admissibles són els articles, o els temes. O sigui, no poso en dubte que hagin d'existir aquestes viquipèdies sinó que el que és dubtós és que hàgim de tenir un article sobre elles. Hi ha viquipèdies existents no notables, i fins i tot es podria donar el cas contrari i que una viquipèdia inexistent fos notable (per exemple, no em sorprendria que hi hagués referències per fer un article sobre la viquipèdia en klingon, desapareguda fa vuit anys).

text: ::::::::::I d'acord que el nombre d'articles no és un criteri fiable, tot i que és un criteri senzill d'aplicar que dóna uns resultats aproximats. Ara bé, un criteri més seriós pot ser posar només els articles de viquipèdies que hagin rebut cobertura per part d'alguna font fiable, cosa que inclou les que tenen un article amb referències, però en pot incloure que no tinguin article si en aquesta discussió s'aporten les referències.--Pere prlpz (disc.) 18:50, 5 abr 2014 (CEST)

text: ::::::Per tant, vist que:

text: ::::::#Fins i tot les viquipèdies petites són admissibles.

text: ::::::#Difícilment es farà un article a la Viquipèdia sobre algunes d'aquestes wikis.

text: ::::::Proposaria:

text: ::::::#Estendre la plantilla, com ha fet l'anglesa, a les articles amb menys de 50,000 articles. (jo no ho faré).

text: ::::::#De forma provisional posar l'enllaç a l'article de la wiki anglesa o a l'article de la wiki de la llengua corresponent que en parli. Per exemple: Creant [Viquipèdia en georgià] i fer un #REDIRECT :en:Georgian_Wikipedia, si més no que sigui en record a la resident georgiana que vaig tenir. :)
replies: text: :::::::Però aquest darrer punt interfereix en la política de no fer enllaços a articles de les altres wikis. A més (i en el cas citat) l'article en anglès i en georgià no tenen referències externes a la viquipèdia. Ajj!

text: ::::::Jmarchn (disc.) 19:24, 6 abr 2014 (CEST)
replies: text: ::::::: Jo propòs retornar a la versió que teníem abans de fer els canvis no consensuats. Com que a la Viquipèdia no es posen enllaços a d'altres Viquipèdies (com molt bé comentes), s'haurien de deixar els enllaços en vermell i no té molt de sentit afegir una secció que gairebé només ens ofereix enllaços en vermell que no fan molta pinta de crear-se. Si qualcú vol escriure sobre Viquipèdies, més que crear microesborranys, jo l'animaria a millorar els articles blaus com Viquipèdia en eslovac que ho necessiten, per no xerrar de la nostra.

text: ::::::: Si passes pena per la visibilitat de totes les llengües en que es fa la Wikipedia, jo te recomanaria crear Llista de Viquipèdies (:en:List of Wikipedias) per poder-hi enllaçar l'encapçalament de la plantilla, que ara apunta a Meta. Pau Cabot · Discussió 19:42, 6 abr 2014 (CEST)
replies: text: ::::::::D'acord amb en Pau Cabot, però després d'haver estat buscant infructuosament referències per salvar articles d'algunes viquipèdies hi afegiria que no totes les viquipèdies són admissibles; no només les petites sinó també algunes de les mitjanes no ho són.--Pere prlpz (disc.) 23:54, 7 abr 2014 (CEST)
replies: text: :::::::::Pere, repeteixes el que has dit més amunt però no ho argumentes (viquipèdies no admissibles), no nego que no tinguis raó, el que passa és que no he trobat criteris per tal d'establir que viquipèdies existents deixin de ser admissibles Viquipèdies en desús, traslladades i altres. Jmarchn (disc.) 08:09, 8 abr 2014 (CEST)

text: ::::::::Pau, no passo pena ni faré l'article de la llista, crec que puc ser més útil en altres coses i articles.Jmarchn (disc.) 08:09, 8 abr 2014 (CEST)
replies: text: :::::::::El criteri no cal inventar-lo de nou. És a Viquipèdia:criteris d'admissibilitat: si hi ha fonts fiables que hi hagin donat una cobertura significativa, un tema és admissible, i si no, no ho és. Les viquipèdies que tenen article i no s'ha esborrat podem suposar que deuen tenir referències, les que hagin tingut article i s'ha esborrat no són admissibles, i les que no n'han tingut mai podem suposar que tampoc. Ara mateix només n'hi ha dues a la darrera secció de la plantilla que tinguin article, i aquests tenen plantilles de manca d'admissibilitat. Per tant, treure les viquipèdies que has afegit s'acosta més a deixar les admissibles i treure les altres. Alternativament, s'hi podrien deixar sense enllaç.--Pere prlpz (disc.) 10:17, 8 abr 2014 (CEST)
replies: text: ::::::::::A més, el que dic més amunt és el mateix que fa la Viquipèdia en anglès: no hi ha totes les viquipèdies sinó només les que tenen article a la Viquipèdia en anglès, que són les que se suposa que s'ha demostrat que són admissibles.--Pere prlpz (disc.) 00:01, 11 abr 2014 (CEST)
replies: text: ::::::::::: Torn a llevar les Viquipèdies >50 000 i deix el nou codi de la plantilla. Pau Cabot · Discussió 19:45, 1 juny 2014 (CEST)
thread_title: Reducció